#### Általános módszertani adatok

#### Tantárgy: magyar nyelv

**Téma:** A melléknév

**Tanítási egység:** Külső tulajdonságot jelölő melléknevek

**Osztály**: 3. osztály

**Feladatok:**

* **Oktatási feladatok:**
  + az igékről és főnevekről tanultak felidézése
  + ismereteik bővítése a szófajokkal kapcsolatban
  + külső tulajdonságot kifejező melléknevek tudatosítása
* **Nevelési feladatok:**
  + kötelességtudatra való nevelés
  + erkölcsi nevelés
  + esztétikai nevelés
  + rendszerességre való nevelés
  + önállóságra és önellenőrzésre való nevelés
* **Funkcionális feladatok:**
  + melléknevek felismerése és alkalmazása
  + külső tulajdonságot kifejező melléknevek felismerése, alkalmazása
  + helyesírás gyakorlása
  + szókincsbővítés, kifejezőkészség fejlesztése
  + logikus, kreatív gondolkodás, megfigyelés fejlesztése, érzékelés fejlesztése
  + munkaszokások kialakítása

**Óratípus:** új anyagot feldolgozó óra

**Tan- és segédeszközök:** szókártyák, hammer, füzet, tábla, munkafüzet. Különböző tárgyak a külső tulajdonságok érzékeltetéséhez kisebb méretű, varrott zsákokban, tálkákban: labda, plüss játék, egyéb figurák, kendő, csörgő, kristálycukor, só, parfüm...

**Munkaforma:** frontális, egyéni munka

**Tanítási módszerek:** szóbeli közlés (magyarázat, beszélgetés, beszéltetés, megbeszélés, ellenőrzés, értékelés); írott szöveg feldolgozása (szöveg, mint illusztráció, írásbeli aktivitások); szemléltetés, bemutatás.

**Korreláció:** természet és társadalom, korábbi ismeretek

**Az óra menete**

**Bevezető rész:**

*- Motiváció:*

- Mutatkozzunk be oly módon, hogy mindenki kapcsoljon a nevéhez egy olyan szavat, tulajdonságot, ami jellemző rá! Pl. Dacos Dóra, Nevetős Nelli, Morcos Misi..

- Polgár Teréz Eszter: Keressük! című versének felolvasása (Szitakötő 2014/3, 4. oldal).

***Keressük!***

*Elvesztettem rakoncámat,*

**Igék:**

nézett

esik

megyünk beszélne

*aki látta, szóljon!*

*Igazából nem hiányzik,*

*csak anyám szid folyton…*

*Aki nekem megtalálja,*

*inkább vigye neki –*

*úgysem igen emlékszem rá,*

*ő majd fölismeri.*

*Mostanában veszett nyoma*

*még egy drága kincsnek.*

*Csínytevésem óta hallom,*

*hogy már csinom sincs meg.*

*De talán új, bűvös ruhám*

*itt megoldást hozhat.*

*Ha felveszem, így dicsérnek:*

*Te, milyen csinos vagy!*

- Miről szól a vers?

- Milyen új szavakra lettünk figyelmesek? (Rakonca, csin(om)).

- Mit jelenthetnek? Egyéni fejtegetések.

- Milyen gyerek a rossz gyerek? Spontán válaszok meghallgatása.

- Célkitűzés: Az órán különböző tulajdonságokról beszélgetünk, a melléknevekről tanulunk.

**Fő rész:**

- Feladatok szavakkal!

Szókártyák: **ízletes, ablak, nézett, finom, Újvidék, esik, éles, Béla, megyünk, izgalmas, domb, beszélne, pajkos**.

- Csoportosítsuk valamilyen módon!

Várt csoportosítás:

**Főnevek:**

ablak

Újvidék

Béla

domb

Ami kimaradt: ízletes, finom, éles, izgalmas, pajkos.

- Pótoljuk a szöveget a fenti szavakkal!

Születésnapomra anyu\_\_\_\_\_\_\_\_\_ (finom vagy ízletes) tortát sütött. \_\_\_\_\_\_ késsel fel is szeletelte. (Éles) Kati kétszer is evett a(z) \_\_\_\_\_\_\_\_\_\_\_ süteményből. (ízletes vagy finom) Pétertől egy \_\_\_\_\_\_\_\_\_\_ könyvet kaptam ajándékba. (izgalmas) Apu egy \_\_\_\_\_\_\_\_\_ kutyával lepett meg. (pajkos)

---------------------------------------------------------------------------------------------------------------------

- Rávezetés, megbeszélés, új anyag címe (tábla, füzet):

**A melléknév**

**Az élőlények, élettelen dolgok tulajdonságát megnevező szót melléknévnek nevezzük.**

**Kérdései: milyen?, milyenek?**

Közös példaalkotás (Pl. kék, magas, sovány...), munkafüzetünkben feladatmegoldás.

---------------------------------------------------------------------------------------------------------------------

- Megbeszélés, demonstrálás

*˶Van zsákomban minden jó"...*

(Tulajdonságok megfigyelése.)

- Milyen tulajdonságok léteznek? (Külső és belső.)

- Érzékszerveinkkel a külső tulajdonságokról szerezhetünk új információt.

Ebben a tanulók aktívan részt vesznek; megfigyelnek, hallgatóznak, kóstolnak, tapintanak, szagolnak. A különböző anyagok tapintása, illetve a kóstolás bekötött szemmel történik.

---------------------------------------------------------------------------------------------------------------------

- Ha nekem RAKONCÁM ÉS CSINOM LENNE!...

- Mit gondoltok a rakoncátlanság, megállapítható-e érzékszerveinkkel? (Nem.) A rakoncátlan szó, már nem külső tulajdonságot jelölő melléknév, hanem belső tulajdonságra utal, amit nem láthatunk meg, nem is tapinthatjuk ki, de erről majd a következő órán tanulunk.

- Hogyan mondanánk más szavakkal? Magyar szókincstár használata.

RAKONCÁTLAN = csintalan, pajkos, fegyelmezetlen, szertelen, féktelen, duhaj, fékevesztett, zabolátlan, vásott, komisz, huncut, szófogadatlan, engedetlen, mihaszna, gézengúz, nyughatatlan, makrancos, vadóc, szilaj, rossz...

CSINOS = tetszetős, szemrevaló, bájos, takaros, helyes, mutatós, vonzó, jó külsejű, jóképű, elegáns, szép...

---------------------------------------------------------------------------------------------------------------------

- Játékos nyelvújítás

- Találjunk ki mi is új szavakat a vers alapján!

Pl. Elvesztettem szeremet, fékemet, nyughatomat, pajkomat, makrancomat...

**Befejező rész:**

- Házi feladat megbeszélése: A Keressük! című vers megtanulása fejből.

- Értékelés.